**ОБЩИ БЕЛЕЖКИ И ПРЕПОРЪКИ ЗА ПОДГОТОВКА**

**ПО**

**„ОСНОВИ НА УПРАВЛЕНИЕТО“**

**ЗА СТУДЕНТИ ОТ МУ-ПЛЕВЕН В МАГИСТЪРСКА СТЕПЕН**

**СПЕЦИАЛНОСТ „ОБЩЕСТВЕНО ЗДРАВЕ И ЗДРАВЕН МЕНИДЖМЪНТ”**

**\*ДИСТАНЦИОННА ФОРМА НА ОБУЧЕНИЕ\***

**Уважаеми колеги,**

Учебната дисциплина “Основи на управлението” е включена в учебен план за обучение на студенти от образователно-квалификационна степен “Магистър” по специалност „Обществено здраве и здравен мениджмънт”. Тя е задължителна учебна дисциплина за специалността.

Целта на дисциплината „Основи на управлението” е да помогне в обучението на специалистите по „Обществено здраве и здравен мениджмънт” за справяне с предизвикателствата на българското здравеопазване. Управленският професионализъм има решаваща роля за ефективното функциониране на съвременните здравни системи. Предвидените тематики третират основни теоретични въпроси, свързани с основите на управлението като научна дисциплина, и дават възможност за формиране на умения за анализ и решаване на управленски проблеми.

Обучаващите се магистри следва да формират адекватни управленски виждания и подход за оценка и решаване на многообразните нестандартни проблеми в различните нива на здравната система. По този начин те ще бъдат готови да участват пълноценно в общото повишаване на управленската култура в нашето здравеопазване.

За Ваше улеснение в усвояване на материала се предлагат следните учебни материали: учебно пособие с лекционния курс, курсова задача, тренировъчни тестови въпроси за самоподготовка, допълнителни PowerPoint презентации.

Познаването на теоретичния материал ще ви даде възможност успешно да се справите с предвидената учебна задача и тестовете за самоподготовка.

***Решението на учебната задача е препоръчително за подготовката Ви. След като изпълните учебната задача, следва да изпратите решението по електронен път на адрес*** [***makreta\_99@yahoo.com***](makreta_99@yahoo.com%20) ***(седем) дни преди изпитната дата и да се носи на хартиен носител в деня на изпита. При желание от Ваша страна, предложеното от Вас решение ще бъде обсъдено.***

***Задачата да бъде оформена със заглавна страница, текста на самата задача и решението Ви.***

За осигуряване на цялостната ви подготовка за изпитната процедура се дава възможност да се упражните в решаването на тестови въпроси, които ще бъдат включени в изпитния вариант на дидактическия програмиран контрол.

**Успешна работа!**

Доц. Макрета Драганова, д.м.